Raketiranje Mariupolja januara 2015.
Raketiranje Mariupolja u januaru 2015. ili Teroristički napad na Mariupolj () se odigrao 24. 1. 2015. između 9:00 i 10:00 ujutro, tijekom rata u istočnoj Ukrajini te je bio napad raketama Grad na sam centar Mariupolja, pomorskog grada od 500.000 stanovnika, Donecka Oblast, Ukrajina. Počinitelji su bile proruske snage, odnosno vojska Donjecke Narodne Republike/Nove Rusije potpomognute ruskim dobrovoljcima. Mariupolj je već prije bio centar napada prethodne 2014. godine, kada se odigrala bitka za grad u maju i junu 2014., kada su ukrajinske snage vratile taj grad pod svoj nadzor i preuzele ga od proruskih separatista.

S obzirom da je od tada zavlado mir u gradu, te je Mariupolj bio izvan ratne zone, ovaj napad je došao neočekivano. U napadu je ubijeno 27 ili 31 ljudi, a ranjeno između 90-97. Ukrajinske vlasti su za napad okrivile proruske pobunjenike kao i rusku vojsku. Prema ukrajinskim tajnim službama, napad su naredili ruski vojni zapovjednici. Pobunjenici su zanijekali umiješanost u ubojstvima, ali je njihov vođa, Aleksandar Zaharčenko, kasnije tog istog dana objavio ofenzivu na Mariupolj. Human Rights Watch (HRW) je izbrojao više od 20 kratera po gradu, a mete su bile između ostalog pijaca, apartmani, kuće, crkva i škola.

Prema izvještaju tima OESS-a za Ukrajinu, rakete Grad i Uragan su ispaljene iz područja pod kontrolom proruskih separatista. Službenik UN-a Jeffrey D. Feltman je izjavio da su napadi "svjesno napali civilne mete", prekšili međunarodno pravo te da tvore ratni zločin. 

Vlada u Kijevu je nakon toga proglasila dan žalosti. Ban Ki-moon, glavni tajnik UN-a, osudio je napad na Mariupolj, kao i jednostrano povlačenje pobunjenika od mirovnog sporazuma, te pogotovo osudio "provokativne izjave" proruskih separatista koje žele još više teritorija, što je "kršenje mirovnog sporazuma". Ki-moon je također izjavio da se "ukrajinski mir, teritorijalni integritet i stabilnost moraju odmah obnoviti". UNHCR je brzo reagirao i dostavio žrtvama napada humanitarnu pomoć u obliku deka, postelja i konstrukcija za skloništa.

Vijeće sigurnosti UN-a sastavilo je rezoluciju kojom osuđuje napad na Mariupolj, ali je rezoluciju blokirala Ruska Federacija pod objašnjenjem da je ista "osuđivala Zaharčenka i njegove izjave o napadu na Mariupolj kao neodogovorne i osuđivala pobunjenike koji su samo snage sa samodobranu".

Vidi još 
 Napad na autobus u Volnovahi

Izvori 

2015
Rat u istočnoj Ukrajini
Terorizam u Ukrajini